 Nooij alifutwa kazi Jumamosi usiku baada ya Stars kufungwa mabao 3-0 na Uganda, The Cranes katika mechi ya kwanza ya kuwania kufuzu kwa fainali za Kombe la Afrika kwa Wachezaji wa Ligi za Ndani (CHAN) iliyochezwa kwenye Uwanja wa Amaan mjini Unguja visiwani Zanzibar.Azzan alihoji, “Pamoja na jitihada za serikali kuhakikisha sekta ya michezo inakua nchini, bado kumekuwa na matokeo mabovu katika mpira wa miguu kutokana na kuajiriwa makocha wasio na uwezo. Je, serikali inachukua hatua gani kwa waliomuajiri kocha wa Taifa Stars aliyefukuzwa?”Akijibu swali hilo bungeni mjini Dodoma jana, Waziri wa Habari, Vijana, Utamaduni na Michezo Dk Fenella Mukangara alisema kuna mchakato unaendelea kuhakikisha Nooij, raia wa Uholanzi aliyefukuzwa kazi Jumamosi usiku, kwa matokeo mabovu ya timu hiyo anabadilishwa.